|  |
| --- |
|  |
| Perhekoti Kylmänen oy14.8.2023 Tervonperäntie 11, 91900 LIMINKA |

OMAVALVONTASUUNNITELMA

SISÄLLYS

1 YLEISTÄ

2 PALVELUN TUOTTAJAA KOSKEVAT TIEDOT

3 YKSIKÖN TOIMINTA-AJATUS, ARVOT JA TOIMINTAPERIAATTEET

3.1 Toimintasuunnitelma

3.2 Arvot

4 OMAVALVONTA

4.1 Omavalvonnan vastuuhenkilöt

4.2 Henkilöstön osallistuminen omavalvonnan toteuttamiseen

4.3 Omavalvonnan toteuttamisen seuranta ja arviointi

5 RISKIEN JA EPÄKOHTIEN TUNNISTAMINEN JA KORJAAVAT TOIMENPITEET

5.1 Tilat

5.2 Lapset ja heidän verkostonsa

5.3 Perhekotivanhemmat ja työntekijät

5.4 Toiminnan taloudellinen tilanne

5.5 Tietosuojariskit

5.6 Ulkoiset uhkakuvat

5.7. Ohjeistukset

6 HENKILÖSTÖ

7 TOIMITILAT JA LAITTEET

8 LASTEN ASEMA JA OIKEUDET

9 ASIAKASTYÖN LAADUN VARMISTAMINEN TOIMINNASSA

10 ASIAKASTIETOJEN DOKUMENTOINTI JA ASIAKIRJAHALLINTA

11 ALIHANKINTANA TUOTETTUJEN PALVELUIDEN OMAVALVONTA

**1 YLEISTÄ**

Tämä Perhekoti Kylmäsen omavalvontasuunnitelma on laadittu laatutyön seurantaa varten. Omavalvontasuunnitelman ruonko on Ammatillisten Perhekotien Liiton toteuttama. Omavalvontasuunnitelma on laadittu kuulleen perhekodin lapsia ja koko henkilökuntaa.

**2 PALVELUN TUOTTAJAA KOSKEVAT TIEDOT**

Perhekoti Kylmänen Oy on vuonna 2008 perustettu yksityinen sosiaalipalvelualan yritys. Toimiala on perhehoitoluvin toteutettu ammatillinen perhekotitoiminta. Yrityksen omistavat Mia ja Heikki Kylmänen

Perhekoti Kylmänen Oy on yhden yksikön lastensuojelun sijaishuoltopaikka, jossa palvelua tarjotaan kuudella asiakaspaikalla 4-18 vuotiaille lapsille.

Perhekoit Kylmänen Oy, y-tunnus 2193853-2.

Tervonperäntie 11, 91900 LIMINKA. p. +35840 9636811

kylmanen@perhekotikylmanen.net

Toiminnan vastuuhenkilö

Mia Kylmänen, 0409636811, kylmanen@perhekotikylmanen.net

**3 YKSIKÖIDEN TOIMITA-AJATUS, ARVOT JA TOIMINTAPERIAATTEET**

**3.1 Toiminta ajatus**

Perhekoti Kylmänen tarjoaa kodin hyvinvointialueiden huostaanottamille, pitkäaikaisen sijoituksen tarpeessa oleville lapsille. Sijoitettavat lapset ikähaarukassa 4-18 vuotta.

Perhekodin toiminta perustuu mahdollisimman normaalin arjen luomiselle, lapsi käy koulua, harrastaa ja solmii ystävyyssuhteita. Lapselle taataan turvallinen ja kannustava vanhemmuus ja järjestetään tarvittavia tukitoimia. Yhteydenpitoa vanhempiin ja lapsen biologisiin sukulaisiin tuetaan lapsen edun mukaisesti.

**3.2 Arvot**

Perhekodille on määritetty seuraavat arvot:

Rehellisyys: Perhekodin kaikessa toiminnassa korostetaan rehellisyyttä ja avoimuutta ja näitä periaatteita opetetaan myös perhekodin lapsille.

Läpinäkyvyys: Kaikilla on selkeä käsitys siitä mihin toiminnalla tähdätään ja asiat hoituvat käytännössä, kuten niiden on luvattu hoituvan.

Kunnioitus: Arvostetaan ja kunnioitetaan toisia elollisia ja opetetaan näitä periaatteita myös perhekodin lapsille.

Kannustavuus: Tuetaan ja kannustetaan toisia hyvinä ja huonoina aikoina

Toimintaa ohjaavat seuraavat toimintaperiaatteet, jotka ovat suoraa jatkumoa arvoista:

Toimitaan rehellisesti niin lasta, kuin tämän perhettä ja sijoittajaa kohtaan. Kohdellaan lapsia tasapuolisesti lähtökohdistaan välittämättä. Toimitaan ratkaisukeskeisesti, iloitaan onnistumisista ja mietitään vastoinkäymisiä haasteina ja opinpaikkoina.

Ollaan avoimia ja arvostetaan perinteisiä arvoja. Vakavat asiat otetaan vastaan vakavasti, mutta arjen huumorista iloitaan.

**4 OMAVALVONTA**

Pidetään olosuhteet perhekodissa turvallisina, niin fyysisesti kuin psyykkisestikin. Lasten elämä vakautetaan ja opetellaan säännöllinen elämänrytmi

Puolivuosittain, joissakin tapauksissa vuosittain, pidetään palaveri yhdessä sijoittavan sosiaalityöntekijän, sekä asiakkaan läheisten kanssa, jossa käydään läpi kuulumiset ja suunnitellaan tulevaa. Päätökset asiakasta koskien tehdään tässä palaverissa asiakkaan läsnäollessa. Jos palaverien välissä suurempia päätöksiä joudutaan tekemään, tehdään ne aina yhteisten keskustelujen perusteella, niin että mielipiteet kerätään asiakkaalta, sosiaalityöntekijältä, sekä asiakkaan läheisiltä.

Asiakkaan tarpeita ja toiveita kuunnellaan päivittäin myös arjessa.

Päivä rytmitetty koulun ja harrasteiden mukaisesti. Jokainen tietää milloin oma harraste on, ja miten sinne ehtii. Koulunkäynti ensisijainen, ja läksyjen teko. Ulkoilua ja rauhoittumista sisällytetään jokaiseen päivään. Kouluasioista, ja arjen sujumisesta vastaavat perhekodin vanhemmat.

Päivän aikana nautitaan aamupala, lounas, välipala, päivällinen ja iltapala. Ruoan valmistaa yleensä aikuiset, mahdollisuuksien mukaan lapset auttavat ja osallistuvat ruoan laittoon. Perhekodin aikuisilla on hygieniapassit.

Perusterveyden- sekä hammashoidossa käytetään kunnallisia terveyspalveluja. Erityisterveydenhoidon palveluita käytetään tarpeen mukaan sekä kunnallista että yksityistä palveluntuottajaa. Perhekodissa on laadittu lääkehoitosuunnitelma, jonka mukaisesti lääkehoitoa toteutetaan. Lääkehoidon suunnitelma on terveydenhoidon ammattilaisen tarkistama ja sitä päivitetään vuosittain. Erityistä seurantaa tai toimenpiteitä tarvitsevien sairauksien hoitamisessa noudatetaan asiakassuunnitelmassa määriteltyä käytäntöä. Moniammatillista yhteistyötä tehdään lasten ja nuorten tarvitsemien eri ammattilaisten kanssa. Henkilökunnalla on lainmukainen ja tarvittava ensiapukoulutus voimassa.

Pelastussuunnitelma sisältää poistumisturvallisuusselvityksen, joka tarkistetaan vuosittain ja se tarkastetaan paloviranomaisen toimesta palotarkastuksen yhteydessä.

Ennaltaehkäisevät toimenpiteet ja niiden tarkastusajankohdat on määritelty pelastussuunnitelmassa.

**4.1 Omavalvonnan vastuuhenkilöt**

Luvanvaraisessa perhehoidossa toteutamme omavalvontaa, joka jakautuu nimetyille vastuuhenkilöille. Päävastuu omavalvonnasta on toiminnan vastuuhenkilöllä.

Tässä omavalvontasuunnitelmassa on sovittu omavalvontasuunnitelman täytäntöönpanon käytännöistä sekä vastuuhenkilöstä.

**Vastuuhenkilöt**

Toiminnan vastuuhenkilö: Mia Kylmänen

Turvallisuusvastuuhenkilö: Heikki Kylmänen

Lääkevastuuhenkilö: Mia Kylmänen

Omavalvonnan vastuuhenkilö: Mia Kylmänen

Kirjanpidosta vastaa: Mia Kylmänen

**4.2 Henkilöstön osallistuminen omavalvonnan toteuttamiseen**

Omavalvontasuunnitelma liitteineen on saatavilla perhekodin keittiössä. Työntekijät perehtyvät siihen ja ottavat kantaa sen ajantasaisuuteen. Uusi työntekijä, harjoittelija tai sijainen tutustuu ensitöikseen siihen, sekä työntekijän perehdyttämiskansioon.

**4.3 Omavalvonnan toteuttamisen seuranta ja arviointi**

Kerran vuodessa pidetään palaveri, jossa käydään omavalvontasuunnitelma läpi ja kirjataan ajantasaiset muutokset ja tarpeelliset lisäykset, joita henkilökunnan kanssa käydyssä keskustelussa ilmaantuu.

**5 RISKIEN JA EPÄKOHTIEN TUNNISTAMINEN JA KORJAAVAT TOIMENPITEET**

**5.1 Tilat**

Toimitilojen riskit on tiedostettu ja ne on minimoitu ennakoivilla toimenpiteillä sekä ohjeilla. Pelastussuunnitelmassa sekä riskien kartoitus ja hallintasuunnitelmassa määritellään esim. tilojen asianmukaisen varustuksen sekä kunnon, ja sen miten toimitaan kriisitilanteen sattuessa. Tarvittavaa arviointia tehdään päivittäisessä toiminnassa.

**5.2 Lapset ja heidän verkostonsa**

Lapset voivat omalta osaltaan olla perhekotitoiminnalle myös riskitekijöitä. Lapset voivat käyttäytymisellään aiheuttaa erilaisia vahinkotapauksia esineille tai henkilöille. Myös lasten vanhemmat ja sukulaiset voivat joissain tapauksissa aiheuttaa uhkaavia tilanteita tai turvallisuusriskin.

**5.3 Perhekotivanhemmat ja työntekijät**

Perhekodissa työskentelevät ihmiset voivat omalla toiminnallaan aiheuttaa tietoista tai tiedostamatonta vahinkoa perhekodin toiminnalle. Tätä varten perhekodilla on voimassa oleva toiminnan vastuuvakuutus. Perhekotityötä tekevät ihmiset voivat sairastua tai kohdata tapaturmia ja ovat täten poissa työntekijävahvuudesta. Työntekijän poissaolo vaikuttaa aina perhekodin toimintaan. Perhekotivanhemman vakava sairaus on toiminnan suurimpia riskejä. Sairauksien varalta perhekodilla on voimassa olevat työntekijöiden ja yrittäjän tapaturmavakuutukset sekä sairauskuluvakuutukset.

**5.4 Toiminnan taloudellinen tilanne**

Perhekodilla on ajan tasalla oleva kirjanpito sekä asianmukaiset tilinpäätösasiakirjat sekä tilintarkastukset. Taloushallinto hoidetaan sähköisesti Procountor-järjestelmässä, Taloushallinnon palvelut ostetaan Taloushallinto Härmä OY:ltä Perhekoti ottaa huomioon taloussuunnittelussaan tulevat muutokset asiakaspaikoissa ja pitää yrityksen toimeentulon vakaana. Perhekoti hoitaa maksuvelvoitteensa määräaikojen puitteissa.

**5.5 Tietosuojariskit**

Perhekoti on tietoinen voimassa olevan tietosuojalain sisällöstä. Kaikki asiakaskohtainen dokumentointi tehdään sähköiseen SQC toimi -asiakastietojärjestelmään, jonka puitteissa asiakastietoja säilytetään turvallisesti. Tietoturvasuunnitelma, ja -seloste on laadittu.

**5.6 Ulkoiset uhkakuvat**

• Lainsäädäntö

• Vallalla oleva arvomaailma

• Kysynnän ja tarjonnan kohtaaminen

**5.7. Ohjeistukset**

Omavalvontasuunnitelman liitteeksi on laadittu ohjeistus nimeltä ”Riskien kartoittaminen ja hallinta”.

Toimintaohjeet tulipalon, sähkökatkon, it-toimintojen lakkaamisen, lämpökatkon, vesivahingon ja vedenjakelun keskeytyksen varalle löytyvät tästä asiakirjasta. Myös ohjeet erilaisten tapaturmien, ulkoisen uhkan, väkivaltatilanteen, liikenneonnettomuuden ja tartuntatautitilanteiden varalle ovat kirjattuna samaiseen ohjeistukseen.

Ohjeet toimintaan lapsen kadotessa tai karatessa löytyvät myös edellä mainitusta ohjeistuksesta, aivan kuten tieto häiriötilanteessa toimimisesta, johtamisesta ja tiedottamisestakin.

**6 HENKILÖSTÖ**

Perhekotivanhempien lisäksi perhekodissa työskentelee yksi kokopäiväinen ohjaaja. Perhekodin isä on koulutukseltaan lähihoitaja, lisäksi on opiskellut päihde- ja mielenterveystyön erityisammattitutkinnon. Perhekodin äiti on koulutukseltaan sosionomi. Perhekotivanhemmat ovat työskennelleet perhekotivanhempina vuodesta 2004.

Ohjaaja on kouluttautunut lasten ja nuorten erityisohjaajaksi. Perhekodin palveluksessa on ollut jo vuodesta 2012.

Lisäksi tuntityöntekijä huolehtii siisteydestä ja ruoanlaitosta, sekä touhuaa lasten kanssa.

Sijaisina ja lisä-apulaisina toimivat perhekotivanhempien jo aikuiset lapset, sekä heidän puolisonsa.

**7 TOIMITILAT JA LAITTEET**

Perhekoti sijaitsee Limingan kunnan Ketunmaan kylässä. Ojanperän Ala-asteelle on 3,5 km matkaa, Linnukan yläasteelle Liminkaan 5 km. Koulumatkat taittuvat koulubussilla. Limingassa on lukio ja turvallisuusalan oppilaitos, ammattikoulut Kempeleessä (20 km), Oulussa (30 km) ja Raahessa (50 km).

Jokaisella asiakkaalla oma huone (n. 12 neliötä). Kalustus tarpeenmukainen, koulupöytä tai leikkikehä, sänky tai pinnasänky, riippuen lapsen iästä ja tarpeista. Yhteisessä käytössä kaksi oleskeluhuonetta, joissa tv:n katselua ja pleikkarin pelaamista. Myös tietokone nettiyhteyksineen toisessa olohuoneessa. Keittiö ja neljä vessaa asiakkaiden käytössä, kolme suihkua ja sauna. Piharakennuksissa tiloja pelailuun, nikkarointiin, leikkiin ja remonttihommiin.

Yhteisiä tiloja yhdessä pelailuun ja rupatteluun hyvin käytössä. Pihamaalla hyvin tilaa pelata ja temmeltää.

Yleisimpiä perhekodin käytössä olevia laitteita ovat normaali kotitalouksiin kuuluvat laitteet, kuten kodinkoneet, moottoriajoneuvot, mönkijät, ruohonleikkurit sekä erilaiset työkalut. Laitteita käytetään aikuisen valvonnassa ja opastuksessa. Moottoriajoneuvojen kuljettamiseen tarvitaan asianmukainen voimassa oleva ajolupa.

**8 LASTEN ASEMA SEKÄ OIKEUDET**

Jokaiselle lapselle tarjotaan turvallinen ja vakaa kasvuympäristö, jossa yksilölliset tarpeet huomioidaan. Heitä kohdellaan kunnioittavasti ja tasavertaisesti lakeja ja asiakassuunnitelmaa noudattaen. Perhekoti huolehtii lasten riittävästä ja monipuolisesta ravinnosta ja levosta. Virikkeellinen ympäristö ja positiivinen ilmapiiri luovat pohjan hyvinvoinnille. Lapsilla on oikeus kuulluksi tulemiseen ja omiin mielipiteisiin. Itsemääräämisoikeus huomioidaan aina kun se on lasten edun mukaista. Perhekodissa ei ole käytössä rajoitustoimia.

Lasten kanssa yhdessä on laadittu hyvän kohtelun suunnitelma, johon kaikki lapset ja perhekodin aikuiset ovat sitoutuneet.

Jokaisella asiakkaalla on oma sosiaalityöntekijä ja jokaiselle laaditaan oma asiakassuunnitelma. Suunnitelma tarkastetaan puolivuosittain tai vähintään kerran vuodessa. Lisäksi perhekodissa laaditaan yhdessä lasten ja nuorten kanssa hoito- ja kasvatussuunnitelma, joka toimii pohjana päivittäisessä työssä. Perhekoti huolehtii kasvatuksessaan siitä, että lapsella on ikätasoisensa mukaisia vastuita ja velvollisuuksia.

Perhekodin lapset perehdytetään ikätasoisesti oikeuteensa tehdä muistutus perhekodin toiminnasta, mikäli näkee sen tarpeelliseksi. Muistutus tai kantelu epäkohdasta voidaan tehdä omalle sosiaalityöntekijälle, tai sosiaali- ja potilasasiamiehelle. Ohje muistutuksen tekemiseen ja potilasasiamies Mirva Makkosen yhteystiedot löytyvät omavalvontasuunnitelman liitteenä olevasta ohjeistuksesta.

Tehtyihin muistutuksiin vastataan mahdollisimman nopeasti niiden tultua perhekodin tieoon.

**9 ASIAKASTYÖN LAADUN VARMISTAMINEN TOIMINNASSA**

Yksikössä on ollut käytössä palautelomake, joka lähetettiin sijoittajille ja lapsen perheelle aina asiakassuhteen lopussa. Yhtäkään lomaketta ei ole ikinä palautettu. Siksi on päädytty keskustelevaan palautetuokioon, joka käydään lasten, vanhempien ja sosiaalityöntekijän kanssa.

Keskustelussa kysellään tuntemuksia ja toiveita perhekodin toiminnan suhteen, Palautteet kirjataan ja tehdään tarvittavia muutoksia, jos palautteen perusteella viisaaksi nähdään. Keskustelua pyritään käymän jokaisen hoitosuunnitelmapalaverin yhteydessä.

Henkilökunnalla on ilmoitusvelvollisuus, mikäli huomaa epäkohdan yksikön toiminnassa. Tiedote ilmoitusvelvollisuudesta, ja ohje ilmoituksen tekemiseen löytyvät omavalvontasuunnitelman liitteenä.

**10 ASIAKASTIETOJEN DOKUMENTOINTI JA ASIAKIRJAHALLINTO**

Asiakkaita koskevat asiakirjat ja dokumentit säilytetään työhuoneessa asiakkaan omassa kansiossa. Työhuone lukittu ja sinne pääsy vain salassapitoon perehdytetyillä työntekijöillä. Asiakassuhteen päätyttyä asiakirjat toimitetaan vastuusosiaalityöntekijälle.

Päivittäisraportointi ja muu dokumentointi kirjataan SQM-TOIMI asiakastietojärjestelmään, joka on Valviran hyväksymä järjestelmä. Raportointi lapsen asioista toimitetaan kausikoosteina lapsen asioista vastaavalle sosiaalityöntekijälle kuukausittain.

Asiakirjoja luovutetaan asiakkaalle tai lapsen huoltajille rekisterinpitäjän toimesta asiakkaan tai huoltajan näin pyytäessä.

Virustorjunnasta koneella huolehditaan, henkilökunta perehdytetään vaitiolo- ja salassapitosäädöksiin.

Perhekodille on laadittu tietoturvasuunnitelma, jossa kuvattu tarkemmin tietoturvan varautumista.

**11 ALIHANKINTANA TUOTETTUJEN PALVELUIDEN OMAVALVONTA**

Taloushallinnon palvelut ostetaan taloushallinto Härmä Oy:ltä. Raportointijärjestelmä ostetaan SQC-yritykseltä. Molemmilla yrityksillä on omat ajantasaiset omavalvontajärjestelmänsä.

**OMAVALVONTASUUNNITELMAN HYVÄKSYMINEN**

**Limingassa 14.9.2023**

**Omavalvontasuunnitelman vastuuhenkilö Mia Kylmänen, sekä muu perhekoti Kylmäsen henkilökunta.**